Algirdo žygis į Smolenską ir Brianską (1356)

Algirdo žygis į Smolenską ir Brianską – 1356 m. pabaigoje įvykusi LDK valdovo Algirdo vadovaujamų pajėgų karinė kampanija prieš Smolensko kunigaikštystę ir Briansko kunigaikštystę, kurios metu Lietuvos pajėgos užėmė Brianską ir prisijungė Briansko kunigaikštystę.

Žygis negausiai aprašytas slavų metraščiuose.Полное собрание русских летописей. Т. 15. Вып. 1. Стб. 65. Žinoma, kad žygio metu Algirdo pajėgos apsiautė Smolenską ir Brianską. Algirdo žygis greičiausiai buvo mėginimas pasinaudoti XIV a šeštojo dešimtmečio viduryje Brianske prasidėjusia vidaus kova dėl valdžios bei neleisti Smolensko kunigaikščiams įsitvirtinti Brianske. XIV a. viduryje Brianskas buvo tapęs Černigovo kunigaikštystės centru.

Po neilgos apsiausties Lietuvos kariuomenė užėmė Brianską. Briansko kunigaikštystės valdymą Algirdas atidavė vienos iš dėl valdžios kovojusių vietos didikų giminių – Olgovičių atstovui Romanui Michailovičiui.Безроднов В. С. KНЯЗЬЯ БРЯНСКИЕ, ИХ ПРОИСХОЖДЕНИЕ И ПОТОМСТВО Pastarasis vėliau tapo ir Vytauto vietininku Smolenske.

Smolensko apsiaustis nebuvo sėkminga ir metų pabaigoje buvo nutraukta.Соловьев, Сергей Михайлович (1820–1879)., История России с древнейших времен, p. 298. Vietos metraščiuose nurodoma, kad lietuvių pajėgos nusiaubė Smolensko apylinkes ir grįžo į Lietuvą.

Brianskas su nedidelėmis pertraukomis (1408 m. stovėjimo prie Ugros upės metu trumpam buvo užimta Maskvai tarnavusių totorių) Lietuvos valdžioje išbuvo iki 1500 m, kai miestą užėmė ir kunigaikštystę prisijungė Maskvos didžioji kunigaikštystė. 1370 m. po maskvėnų antpuolio Briansko valdymą Algirdas atidavė savo sūnui Dmitrijui Algirdaičiui.

 Literatūra 

 Безроднов В. С. KНЯЗЬЯ БРЯНСКИЕ, ИХ ПРОИСХОЖДЕНИЕ И ПОТОМСТВО
 Полное собрание русских летописей. Т. 15. Вып. 1. Стб. 65.
 Поход литовских войск на Смоленск и Брянск , Военные конфликты, кампании и боевые действия русских войск 860–1914 гг., Runivers.ru – Россия в подлиннике;
 Соловьев, Сергей Михайлович (1820–1879)., История России с древнейших времен / соч. Сергея Соловьева. – Изд. 5-е. -Москва : В Унив. тип. (Катков и К°), 1874–1889. T. 3.
 Смоленские удельные князья // Русский биографический словарь : в 25 томах. – СПб.—М., 1896–1918.

 Išnašos 

Kategorija:Mūšiai Rusijos teritorijoje
Kategorija:LDK mūšiai
Kategorija:1356 metai